สวัสดีค่ะ อยากทราบชื่อยา สองงอันนี้ค่ะ 1 ยาแก้ไอ เม็ดกลมขนาดเล็กสีเขียวอ่อน ที่เม็ดยาปั๊ม SP 2 ยาลดน้ำมูก เม็ดสีเหลืองเข้ม ขนาดกลางๆ ตรงเม็ดยาปั๊ม P. ขอบค่ะ
สวัสดีค่ะ จากที่กล่าวมานั้น ยังไม่เป็นข้อมูลที่เพียงพอจะบอกได้ชัดเจนว่าเป็นยาชื่ออะไร เพราะสัญลักษณ์ที่ปั๊มไว้ที่ยา ไม่ใช่ชื่อย่อของยา และไม่ใช่คำย่อสากลใดๆ อาจจะเป็นรุ่นที่บริษัทยาใช้เฉพาะเท่านั้น และสีของยามีได้หลากหลาย แม้ยาตัวเดียวกัน แต่ผลิตจากคนละบริษัท อาจมีสียาที่แตกต่างกันไปอีกแต่โดยส่วนใหญ่ยาแก้ไอที่เป็นเม็ดอาจเป็นกลุ่มยา bromhexine และยาลดน้ำมูกที่เป็นเม็ดสีเหลืองเข้มเม็ดเล็กๆ อาจเป็นยากลุ่มต้านฮิสตามีน ที่ใช้บ่อยก็คือยาชื่อ คลอเฟนิรามีน (chlropheniramine)ดังนั้นจะต้องดูที่ฉลากยาเป็นหลักค่ะ แนะนำการนำยาทั้งหมดไปพบแพทย์ที่สั่งยาหรือเภสัชกรใกล้บ้านเพื่อช่วยระบุชนิดของยาอีกครั้ง